Bino Mayiga yabyogeredde Bulange- Mmengo eggulo bwe yabadde ayanjulirwa alipoota ekwata ku bikozesebwa mu kukebera obulwadde bwa nnalubiri ebibalirirwamu obukadde 150, Kabaka bwe yawa Gavumenti eya wakati omwaka oguwedde engeri gye byakozesebwamu.
“Abantu beekokkola obulyake obuli mu gavumenti, ndowooza mwe musaana kutendereza kuba ebikozesebwa byajja okujjanjaba abalwadde, bikozeseddwa n’emiwendo ne gituweebwa n’abajulizi weebali. Njagala okwebaza baminisita abali mu minisitule y’ebyobulamu nammwe abakugu abateeka ebintu bino mu nkola olw’omulimu guno,” Mayiga bwe yeebazizza.
Obwakabaka bwawaayo ebikozesebwa 60,000 ebyeyambisibwa mu kukebera ate ebirala 10,000 nga byeyambisibwa mu kuwa bujjanjabi era bwe yabadde ayanjula alipoota eno, Dr. Charles Kiyaga nga y’avunaanyizibwa ku kaweefube w’okulwanyisa obulwadde buno yategeezezza nti enkambi 37 ze zaakubibwa okwetooloola eggwanga.
Kabaka yasiima ekitundu ku nsimbi eziva mu mazaalibwa ge, kiweebweyo okuyamba abatawaanyizibwa obulwadde bwa nnalubiri nga kino kyakumala emyaka esatu 2017-2019
Emisinde gino givujjirirwa Airtel, Vision Group, Post Bank n’endala nga bonna baakiikkiriddwa ku mukolo guno.
lug_Latn lug_Latn lug_Latn lug_Latn lug_Latn